stanford-oval/wikipedia huggingface dataset:
Yhdysvaltain sisällissodan tekniikka
Sotateollisuus > Aseet

Ennen sisällissotaa jalkaväkisotilaat käyttivät aseinaan lähinnä musketteja, joihin pystyi lataamaan vain yhden ammuksen kerrallaan. Musketin kantama oli noin 230 metriä, mutta tarkkaan osumaan musketilla pystyi vain noin 70 metrin matkalta. Lyhyen kantaman takia eri joukkojen väliset taistelut käytiin usein lähekkäin. Musketteja vähemmän käytetyillä kivääreillä sen sijaan oli huomattavasti pidempi kantama, yli 900 metriä, sekä parempi tarkkuus kuin musketeilla. Ennen 1850-lukua kiväärien luotien halkaisija oli kuitenkin lähes yhtä suuri kuin kiväärin piipulla, minkä takia aseen joutui lataamaan latauspuikolla. Lataamisen hitaus esti vielä tuolloin aseen käyttämisen taisteluissa.
Vuonna 1848 ranskalainen upseeri Claude-Étienne Minié kehitti Minié-luodiksi kutsutun ammusmallin, jossa luodista tehtiin kartion muotoinen ja sen läpimitasta pienempi kuin sitä käyttävän aseen piipussa. Minié-luotien ansiosta kiväärien osumatarkkuus parani ja aseen pystyi lataamaan helposti ilman latauspuikkoa. Tämä muutti sodankäyntiä merkittävästi: jopa kaukana etulinjasta olleiden joukkojen piti rakentaa juoksuhautoja tai muita suojia turvakseen.
Vaikka Minié-luodein varustetut kiväärit olivat helppoja ja nopeita ladata, tuli sotilaiden silti pysähtyä lataamaan jokaisen laukauksen jälkeen. Tämä teki kiväärien käyttämisestä hyökkäyksissä vaarallista. Vuonna 1863 kuitenkin kehiteltiin uusi makasiinikivääri, jolla pystyi ampumaan useampia laukauksia ilman latausta. Sisällissodan aikana tunnetuin makasiinikivääri oli Spencer-malli, jolla pystyi ampumaan jopa seitsemän laukausta puolessa minuutissa.
Sotateollisuus > Ilma- ja merisodankäynti

Yhdysvaltain sisällissodassa varsinkin Unioni ja vähemmässä määrin myös Konfederaatio käytti vihollisjoukkojen liikkeiden tarkkailuun tähystysilmapalloja, joilla oli lennätinlankayhteys maahan. Unionin armeijassa oli vuosina 1861–63 Balloon Corps -niminen erillinen vetyilmapalloyksikkö.
Myös merisodankäynti kehittyi sisällissodan aikana. Erityisesti Unioni käytti Konfederaation satamien piirittämiseen panssaroituja aluksia. Konfederaatio vastasi tähän muun muassa kehittämällä sukellusveneitä. Sukellusveneistä ensimmäinen ja tunnetuin oli CSS Hunley, joka oli 12 metriä pitkä ja jonka miehistö oli kahdeksanhenkisen. CSS Hunley onnistui vuonna 1864 upottamaan Unionin saartoaluksen USS Housatonicin.
Muu tekniikka > Rautatie

Rautatiet nousivat sisällissodassa jopa uusia aseita tehokkaammiksi välineiksi. Kuten muussakin teollisuudessa, Unionilla oli sisällissodan alettua myös rautateiden suhteen selvä etulyöntiasema: Unionin alueella rautateitä oli noin 35 000 kilometriä, kun taas Konfederaation puolella vain noin 14 000. Konfederaation merkittävimmät rautatiet sijaitsivat maan pohjoisosassa, Chattanoogassa, Atlantassa ja Richmondissa. Konfederaation noin 100 rautatiestä vain muutama oli yli 100 mailia (noin 160 kilometriä) pitkiä. Lisäksi Unionin puolella sijaitsivat lähes kaikki rautateihin liittyneet tehtaat sekä rautatieläiset. Unionin puoleinen rautatieverkosto oli myös standardisoitu, minkä ansiosta kaikki junat kävivät kaikille rautateille. Konfederaation puolella junia taas joutui usein vaihtamaan toisille rautateille siirryttäessä.
Erityisesti Unionissa rautateitä käytettiin sotilaiden ja välineiden kuljettamiseen ympäri maata. Rautateiden merkitystä kuvaa myös se, että Unioni sijoitti tuhansia sotilaita suojaamaan rautatieverkostoaan Konfederaatiolta. Ennen sotaa etelävaltioiden rautatiet ja rautatiekalusto valmistettiin lähinnä Isosta-Britanniasta tuodusta raudasta. Kun Unioni kuitenkin saartoi Konfederaation merkittävimmät satamakaupungit sodan alussa, vaikeutui rautatieverkoston ylläpito huomattavasti. Vuoteen 1863 mennessä jopa neljännes Konfederaation rautatiekalustosta olisi vaatinut korjausta.
Rautatietykin ensimmäinen versio oli Konfederaatiolla 32-puntainen Brooke naval rifle, joka oli asennettu lavavaunulle ja suojattu rautatieraudasta tehdyllä kasematilla. Kenraali Lee vedätti 29.6.1862 sen veturilla Richmondin ja York Riverin väliselle radalle. Hän käytti sitä Savage Stationin taistelussa häiritäkseen Unionin kenraali George McClellanin piiritysoperaatioita Richmondia vastaan, kun Unionin armeija eteni ylös niemimaalle.
Rautatietykin ensimmäinen versio rautatiemörssäri otettiin käyttöön Pohjoisvaltioissa nimellä Dictator. Se oli 13 tuuman rannikkomörssäri, joka oli asennettu lavavaunulle. Se osallistui Richmondin piiritykseen kesäkuusta 1864 maaliskuuhun 1865.
Muu tekniikka > Lennätin

Sisällissodan aikana Unionin komentajat, mukaan lukien presidentti Abraham Lincoln, pystyivät viestimään helposti lennättimen avulla. Lennättimen avulla Lincoln pystyi viestimään eri armeijoiden komentajien kanssa suoraan Valkoisesta talosta: näin hän sai nopeasti tietoja taistelujen kulusta, pystyi pitämään strategianeuvotteluja armeijoiden komentajien kanssa ja jakamaan nopeasti käskyjä. Myös tässä suhteessa Konfederaatio oli Unionia selvästi jäljessä: heillä ei ollut koko sodan aikana mahdollisuutta luoda kattavaa lennätinjärjestelmää.
Vuonna 1861 Unioni perusti nuoren Andrew Carnegien johtaman U.S. Military Telegraph Corps -nimisen armeijakunnan valvomaan lennätinverkostoa. Pelkästään seuraavan vuoden aikana U.S.M.T.C. onnistui värväämään lennätinverkoston ylläpitoon 1 200 operoijaa, rakensi yli 6 000 kilometriä lennätinverkostoa ja välitti yli miljoona lennätinviestiä.
Muu tekniikka > Sodan dokumentoiminen

Yhdysvaltain sisällissota oli ensimmäisiä sotia, jota tallennettiin valokuvaamalla. Kamerat olivat kuitenkin sisällissodan aikaan vielä niin alkeellisia, että yhden kuvan ottaminen vaati usean ihmisen huolellista ja pikkutarkkaa työskentelyä erilaisten välineiden ja kemikaalien kanssa. Tämän takia sisällissodan aikaiset valokuvat eivät ole tilannekuvia taisteluista, vaan lähinnä sotilaista otettuja muotokuvia ja taistelujen jälkeen kuvattuja maisemakuvia. Kamerat kehittyivät tarpeeksi tilannekuvien ottamiseen vasta 1900-luvulla.
Makasiinikiväärien kehittäminen mullisti sodankäynnin. Kuvassa Unionin sotilaat ampuvat Spencer-kivääreillä Middleburgin taistelussa.
Panssaroidut ironclad-alukset mahdollistivat satamakaupunkien piirittämisen. Kuvassa Unionin USS Cairo vuonna 1862.
Yhdysvaltain sisällissota oli ensimmäisiä kameroiden avulla dokumentoituja sotia. Koska kameroiden käyttäminen oli hidasta ja monimutkaista, ei sodan aikana kuitenkaan vielä pystytty ottamaan tilannekuvia itse taisteluista. Heinäkuussa 1863 otetussa kuvassa näkyy Gettysburgin taistelussa kaatuneita Unionin sotilaita.
Yala (provinssi)

| Yala จังหวัดยะลา |
| --- | --- |
 Yalan provinssin luontoa
 Vaakuna
 Provinssin sijainti Thaimaassa
Valtio:  Thaimaa
Alue:  Etelä-Thaimaa
Hallinto:  
 – hallinnollinen keskus:  Yala
Pinta-ala:  4 521,1 km²
Väkiluku (2017):  447 700
 – väestötiheys:  99 as./km²
Lyhenteet:  
 – postitunnus:  95
 – ISO 3166:  TH-95
Yalan provinssi (thaiksi จังหวัดยะลา) on eteläisin Thaimaan provinssi (changwat). Naapuriprovinsseja (luoteesta myötäpäivään) ovat Songkhla, Pattani ja Narathiwat. Malesia sijaitsee etelärajalla. Provinssin pinta-ala on 4 521,1 neliökilometriä ja siellä on arviolta 447 700 asukasta (vuonna 2017).
Malaijiksi provinssi kirjoitetaan joskus nimellä Jolor.
Maantiede

Yala sijaitsee Malakan niemimaalla.
Historia

Historiallisesti Yala on ollut osa Pattania, puoli-itsenäistä malajinmonarkiaa, mutta maksoi veroa Sukhothain ja Ayutthayan kuningaskunnille. Kun Ayutthaya kukistui vuonna 1767, Pattani saavutti täyden itsenäisyyden, mutta kuningas Rama I:n aikaan siitä tuli uudestaan Siamin alainen. Vuonna 1909 se liitettiin Siamin kuningaskuntaan osana brittiläisen imperiumin kanssa tehtyä sopimusta. Narathiwatin mukaan Yala oli alun perin osa Pattania, mutta ne jaettiin ja niistä tuli omia provinssejaan. Yalassa toimii separatistiliike, jonka toimet ajoittain ovat väkivaltaisia. Usean vuoden hiljaiselon jälkeen se aktivoitui vuonna 2004.
Väestö

Yala on yksi neljästä Thaimaan provinssista, jossa pääosa väestöstä on muslimeja, muodostaen 68,9 % asukkaista. Lisäksi 66,1 % väestöstä on malaijeita.
Symbolit

Provinssin vaakuna esittää kaivostyöläistä yksinkertaisten työkalujen: hakkujen, rautakankien ja korien kera. Yala oli alun perin kaivoskaupunki, jossa louhittiin tina- ja volframimalmia.
Provinssin puu on Saraca declinata ja provinssin kukka Mimusops elengi.
Aluejako

Yala jakaantuu 7 piiriin (amphoe) ja yhteen pienempään piiriin (king amphoe), jotka puolestaan jaetaan 56 kunnaksi (tambon) ja 341 kyläksi (mubaan).
| Amphoe |  | King Amphoe |
| --- | --- | --- |
|  Mueang Yala  Betong  Bannang Sata  Than To |   Yaha  Raman  Kabang  |  Krong Pinang |
Aiheesta muualla

Kuvia tai muita tiedostoja aiheesta Yalan provinssi Wikimedia Commonsissa
Thaimaan provinssit
| --- | --- |
Pohjoinen:   Chiang Mai  Chiang Rai  Kamphaeng Phet  Lampang  Lamphun  Mae Hong Son  Nakhon Sawan  Nan  Phayao  Phetchabun  Phichit  Phitsanulok  Phrae  Sukhothai  Uthai Thani  Uttaradit 
Koillinen:   Annat Charoen  Buriram  Chaiyaphum  Kalasin  Khon Kaen  Loei  Maha Sarakham  Mukdahan  Nakhon Phanom  Nakhon Ratchasima  Nongbua Lamphu  Nong Khai  Roi Et  Sakhon Nakhon  Sisaket  Surin  Ubon Ratchathani  Udon Thani  Yasothon 
Keskinen:   Ang Thong  Ayutthaya  Bangkok  Chainat  Lopburi  Nakhon Nayok  Nakhon Pathom  Nonthaburi  Pathum Thani  Samut Prakan  Samut Sakhon  Samut Songkhram  Saraburi  Sing Buri  Suphanburi 
Itäinen:   Chachoengsao  Chanthaburi  Chonburi  Rayong  Prachinburi  Sa Kaeo  Trat 
Läntinen:   Kanchanaburi  Phetchaburi  Prachuap Khiri Khan  Ratchaburi  Tak 
Eteläinen:   Chumphon  Krabi  Nakhon Si Thammarat  Narathiwat  Pattani  Phang Nga  Phattalung  Phuket  Ranong  Satun  Songkhla  Surat Thani  Trang  Yala
Yogeshwar Dutt

| Mitalit | Mitalit | Mitalit |  |
| --- | --- | --- | --- |
|  Yogeshwar Dutt vuonna 2010. |  Yogeshwar Dutt vuonna 2010. |  Yogeshwar Dutt vuonna 2010. |  |
Maa:   Intia
Miesten vapaapaini
|  Olympialaiset  |  Olympialaiset  |  Olympialaiset  |  |
|  Pronssia |  Lontoo 2012 |  60 kg |  |
| Aasian kisat  | Aasian kisat  | Aasian kisat  |  |
|  Kultaa | Incheon 2014 | 65 kg |  |
|  Pronssia | Doha 2006 | 60 kg |  |
| Aasian-mestaruuskilpailut  | Aasian-mestaruuskilpailut  | Aasian-mestaruuskilpailut  |  |
|  Kultaa | Jeju 2008 | 60 kg |  |
|  Kultaa | Gumi 2012 | 60 kg |  |
| Kansainyhteisön kisat  | Kansainyhteisön kisat  | Kansainyhteisön kisat  |  |
|  Kultaa | New Delhi 2010 | 60 kg |  |
|  Kultaa | Glasgow 2014 | 65 kg |  |
| Kansainyhteisön-mestaruuskilpailut  | Kansainyhteisön-mestaruuskilpailut  | Kansainyhteisön-mestaruuskilpailut  |  |
|  Kultaa | Stellenbosch 2005 | 60 kg |  |
|  Kultaa | London (Kanada) 2007 | 60 kg |  |
Miesten kreikkalais-roomalainen paini
| Kansainyhteisön-mestaruuskilpailut  | Kansainyhteisön-mestaruuskilpailut  | Kansainyhteisön-mestaruuskilpailut  |  |
|  Hopeaa | Stellenbosch 2005 | 60 kg |  |
|  Hopeaa | London (Kanada) 2007 | 60 kg |  |
Yogeshwar Dutt (s. 2. marraskuuta 1982 Bhainswal Kalan, Intia) on intialainen vapaapainija. Hän on saavuttanut olympiapronssia vapaapainin 60 kg:n sarjassa vuonna 2012. Lisäksi hän on saanut Aasian kisoista kultaa vuonna 2014 ja pronssia 2006, voittanut vapaapainissa Aasian mestaruuden vuosina 2008 ja 2012, Kansainyhteisön kisoissa kultaa 2010 ja 2014 sekä mitaleja vapaapainissa ja kreikkalais-roomalaisessa painissa Kansainyhteisön mestaruuskilpailuissa. Hän voitti kadettien maailmanmestaruuden 42-kiloisissa 1999 ja junioreiden Aasian-mestaruuden 54 kg.n sarjassa 2002.
Yöhaikarat

| Yöhaikarat |
| --- | --- |
 Yöhaikara (Nycticorax nycticorax)
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Pelikaanilinnut Pelecaniformes
Heimo::  Haikarat Ardeidae
Suku::  Yöhaikarat Nycticorax  T. Forster, 1817
Katso myös
   Yöhaikarat Wikispeciesissä   Yöhaikarat Commonsissa 
Infobox OKNimi-testi OK: 
Yöhaikarat (Nycticorax) on haikaroiden heimoon kuuluva haikaralintusuku. Yöhaikaroiden sukuun kuuluu BirdLife Suomen mukaan kaksi lajia. Suvun useita lajeja on kuollut sukupuuttoon.
Yöhaikaroihin (Nycticorax) kuuluvia lajeja

Australianyöhaikara (Nycticorax caledonicus)
Yöhaikara (Nycticorax nycticorax)
Aiheesta muualla

BirdLife Suomi ry: Maailman lintujen suomenkieliset nimet 2., uudistettu painos (2006) (Arkistoitu – Internet Archive)
ITIS: Nycticorax (englanniksi)
Yleisurheilu kesäolympialaisissa 1896 – miesten 100 m

| Yleisurheilu kesäolympialaisissa 1896 > Ratajuoksut |
| --- | --- | --- |
| 100 m |   | Miehet |
| 400 m |  | Miehet |
| 800 m |  | Miehet |
| 1500 m |  | Miehet |
| 110 m aidat |  | Miehet |
Muut juoksut
| Maraton |  | Miehet |
Kenttälajit
| Pituushyppy |  | Miehet |
| Kolmiloikka |  | Miehet |
| Korkeushyppy |  | Miehet |
| Seiväshyppy |  | Miehet |
| Kuulantyöntö |  | Miehet |
| Kiekonheitto |  | Miehet |
Miesten 100 metrin juoksu kesäolympialaisissa 1896 käytiin 6. – 10. huhtikuuta. Sen alkuerät olivat ensimmäinen urheilutapahtuma moderneissa olympialaisissa. Ensimmäiselle kierrokselle ilmoittautui 21 juoksijaa, mutta vain 15 osallistui kilpailuun. Jokaisesta erästä kaksi parasta pääsivät finaaliin, joka juostiin 10. päivä huhtikuuta.
Tulokset > Ensimmäinen kierros > 1. erä

| Sija | Nimi | Maa | Aika |
| --- | --- | --- | --- |
| 1 | Francis Lane |  Yhdysvallat | 12,2 s |
| 2 | Alojz Sokol |  Unkari | 12,6 s |
| 3 | Charles Gmelin |  Yhdistynyt kuningaskunta | Ei tiedossa |
| 4 | Alphonse Grisel |  Ranska | Ei tiedossa |
| 5 | Kurt Dörry |  Saksa | Ei tiedossa |
Tulokset > Ensimmäinen kierros > 2. erä

| Sija | Nimi | Maa | Aika |
| --- | --- | --- | --- |
| 1 | Thomas Curtis |  Yhdysvallat | 12,2 s |
| 2 | Alexandros Khalkokondilis |  Kreikka | 12,8 s |
| 3 | Launceston Elliot |  Yhdistynyt kuningaskunta | Ei tiedossa |
| 4 | Eugen Schmidt |  Tanska | Ei tiedossa |
| 5 | George Marshall |  Yhdistynyt kuningaskunta | Ei tiedossa |
Tulokset > Ensimmäinen kierros > 3. erä

| Sija | Nimi | Maa | Aika |
| --- | --- | --- | --- |
| 1 | Tom Burke |  Yhdysvallat | 11,8 s |
| 2 | Fritz Hoffmann |  Saksa | 12,6 s |
| 3 | Friedrich Traun |  Saksa | Ei tiedossa |
| 4–5 * | Georgios Gennimatas |  Kreikka | Ei tiedossa |
| 4–5 * | Henrik Sjöberg |  Ruotsi | Ei tiedossa |
* : Ei ole selvillä kumpi urheilijoista ehti maaliin ensin.
Tulokset > Finaali

| Sija | Nimi | Maa | Aika |
| --- | --- | --- | --- |
| 1 | Tom Burke |  Yhdysvallat | 12,0 s |
| 2 | Fritz Hoffmann |  Saksa | 12,2 s |
| 3 | Francis Lane |  Yhdysvallat | 12,6 s |
| 3 | Alojz Sokol |  Unkari | 12,6 s |
| 5 | Alexandros Khalkokondilis |  Kreikka | 12,6 s |
| – | Thomas Curtis |  Yhdysvallat | DNS |
Miesten 100 metrin juoksu olympialaisissa
| 0 | 1 | 2 | 3 | 4 | 5 | 6 | 7 | 8 | 9 |
| --- | --- | --- | --- | --- | --- | --- | --- | --- | --- |
| 1896 | 1900 | 1904 | 1906 | 1908 | 1912 | 1920 | 1924 | 1928 | 1932 |
| 1936 | 1948 | 1952 | 1956 | 1960 | 1964 | 1968 | 1972 | 1976 | 1980 |
| 1984 | 1988 | 1992 | 1996 | 2000 | 2004 | 2008 | 2012 | 2016 | 2020 |
Käännös suomeksi
Æthelstan (täsmennyssivu)

Æthelstan, Athelstan tai Ethelstan voi tarkoittaa seuraavia historiallisia hallitsijoita:
Æthelstan, Englannin kuningas 924–939
Æthelstan, Kentin kuningas 839–851
Æthelstan, Itä-Anglian kuningas 800-luvun alkupuolella
Æthelstan, Sussexin kuningas 800-luvun alkupuolella
Æthelstan eli Guthrum, Itä-Anglian kuningas 800-luvun jälkipuolella
Muita

Athelstane, hahmo Walter Scottin romaanissa Ivanhoe
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Æthelstan”, voi hakea sivunnimihaulla, laajalla sivunnimihaulla tai tekstihaulla.
Óri Kyparissías

| Óri Kyparissías> Όρη Κυπαρισσίας |
| --- | --- |
 Óri Kyparissías -vuoristo.
Maantiede
Sijainti:  Messenia, Peloponnesos, Kreikka
Koordinaatit:  37°9′34″N, 21°47′5″E
Korkein kohta
Korkeus meren-pinnan tasosta:  1 224 m
Óri Kyparissías eli Kyparissíanvuoret (kreik. Όρη Κυπαρισσίας) on vuoristo Peloponnesoksen niemimaan länsiosassa Kreikassa. Sen suurin korkeus on 1 224 metriä.
Vuoristo sijaitsee Messeniassa Kyparissían kunnan ja Pýloksen kunnan alueella Kyparissiakóslahden rannikolla.
Year of the Gentleman

| Year of the Gentleman Ne-Yo |
| --- | --- | --- |

Studioalbumin tiedot
 Äänitetty : 2007–2008
 Julkaistu: 11. syyskuuta 2008
 Tuottaja(t): Ne-Yo, Stargate, Chuck Harmony, Polow da Don, Kirven Arrington, Shea Taylor, Stereotypes, Shomari "Sho" Wilson, Reggie "Syience" Perry
 Tyylilaji: R&B, pop
 Kesto: 48.41
 Levy-yhtiö: Def Jam
Listasijoitukset
  2.
Ne-Yon muut julkaisut
| Because of You 2007 | Year of the Gentleman 2008 | Libra Scale 2010 |
Singlet albumilta Year of the Gentleman
 ”Closer” Julkaistu: 15. huhtikuuta 2008  ”Miss Independent” Julkaistu: 11. elokuuta 2008  ”Mad” Julkaistu: 21. lokakuuta 2008  ”She Got Her Own” Julkaistu: 14. joulukuuta 2008  ”Part of the List” Julkaistu: 7. huhtikuuta 2009
Year of the Gentleman on yhdysvaltalaisen R&B-artisti Ne-Yon kolmas studioalbumi. Albumi julkaistiin 11. syyskuuta 2008. Albumin tuotti Def Jam.
Kappaleet

Closer – 3.54 (tuottanut Stargate ja Ne-Yo)
Nobody – 3.07 (tuottanut Kirven Arrington)
Single – 4.18 (tuottanut Polow da Don)
Mad – 4.15 (tuottanut Stargate ja Ne-Yo)
Miss Independent – 3.52 (tuottanut Stargate ja Ne-Yo)
Why Does She Stay – 4.33 (tuottanut Stereotypes)
Fade into the Background – 3.18 (tuottanut Shomari "Sho" Wilson)
So You Can Cry – 4.18 (tuottanut Syience)
Part of the List – 4.10 (tuottanut Chuck Harmony)
Back to What You Know – 4.10 (tuottanut Chuck Harmony)
Lie to Me – 4.27 (tuottanut Shea)
Stop This World – 4.24 (tuottanut Chuck Harmony)
Kappaleet > Bonuskappaleet

What's the Matter – 3.46 (tuottanut Chuck Harmony) (UK iTunes Pre-Order/UK/Australia/Japani)
She Got Her Own (feat. Jamie Foxx & Fabolous) – 5.32 (tuottanut Butter Beats) (US iTunes/Japani)
In the Way – 4.16 (tuottanut J. R. Rotem) (US iTunes Pre-Order/Japanese re-release)
So Sick – 3.27 (tuottanut Stargate) (Brasilia)
Because of You – 3.46 (tuottanut Stargate) (Brasilia/Australia)
Sexy Love – 3.40 (tuottanut Stargate) (Brasilia)
Listasijoitukset

| Lista (2008) | Lista sijoitus |
| --- | --- |
Australian Albums Chart: 7
Greek Albums Chart: 11
Austrian Albums Chart: 41
Belgium Albums Chart: 35
Canadian Albums Chart: 4
Dutch Albums Chart: 26
French Albums Chart: 24
German Albums Chart: 22
Irish Albums Chart: 13
Italian Albums Chart (FIMI): 22
Japanese Oricon Album Chart: 2
New Zealand Albums Chart: 6
Swiss Albums Charts: 9
UK Albums Chart: 2
U.S. Billboard 200: 2
U.S. Billboard Top R&B/Hip-Hop Albums: 1
Arvostelut

Allmusic:
Entertainment Weekly: B+
Rolling Stone:
Óneia

Óneia-vuori nähtynä Loutrá Oraías Elénisistä.
| --- | --- |
Tyyppi:  vuoristo 
Sijainti:  Kórinthos, Korinthia, Peloponnesos, Kreikka
Korkeus merenpinnasta:  581 m
| --- | --- |
Koordinaatit:  fi 
muokkaa - muokkaa wikitekstiä - muokkaa Wikidataa
Óneia (kreik. Όνεια Όρη, Óneia Óri, m.kreik. Ὄνεια, Oneia tai Ὄνειον, Oneion) eli ”Xylokérizan vuori” (Βουνά Ξυλοκέριζας, Vouná Xylokérizas) on vuori ja vuorijono Peloponnesoksen niemimaalla Kreikassa. Sen korkeus on 581 metriä.
Óneia-vuorten jono kulkee Peloponnesoksen koillisosassa Korintin kannaksen ja Kórinthoksen kaupungin eteläpuolella itä-länsisuuntaisesti ja päättyy itäpäässään Saroninlahden rantaan. Vuorijonon pituus on noin kahdeksan kilometriä. Sen korkeimman huipun nimi on Profítis Ilías (Προφήτης Ηλίας) siellä olevan profeetta Elialle omistetun kappelin mukaan. Vuoren pohjoispuolella sijaitsee sille toisen nimen antanut Xylokérizan kylä ja itäpäässä Loutrá Oraías Elénisin kylä. Vuorijonon läpi kulkee kaksi solaa, lännempänä Marítsa (Μαρίτσα) ja idempänä Stanotópi (Στανοτόπι).
Vuori on ollut historiassa aina merkittävässä roolissa Peloponnesoksen suojaamisessa pohjoisesta kannaksen kautta tulevia hyökkäyksiä vastaan. Se muodosti ikään kuin toisen, luonnollisen puolustuslinjan kannasta pitkin kulkeneen Heksamilion-muurin jälkeen. Vuoren pohjoisrinteessä on jäänteitä kahdesta hellenistisellä kaudella rakennetusta linnoituksesta sekä kahdesta venetsialaisvallan aikaisesta linnoituksesta. Kummassakin vaiheessa linnoitukset oli tehty suojaamaan vuorijonon kahta solaa. Venetsialaisaikaisten linnoitusten etäisyys toisistaan on noin 1,7 kilometriä. Ne rakennettiin Peloponnesoksen toisella venetsialaisella kaudella vuosina 1685–1715.
Óneian luoteispuolella sijaitsee antiikin Korintin kaupungin akropolis eli linnavuori Akrokorintti, joka sekin on ollut käytössä linnoituspaikkana myös myöhemmin. Se voidaan nähdä osana samaa puolustuslinjaa.
Ōmoto

Ōmoto (jap. 大本) tai ōmoto-kyō (jap. 大本教) on japanilainen uskonto. Se luokitellaan usein niihin uususkontoihin, jotka ovat eriytyneet šintolaisuudesta. Ōmoton perusti Nao Deguchi vuonna 1892, ja sen johtohahmot ovat pääasiassa olleet naisia. Liikkeen nykyisenä johtajana on vuodesta 2001 lähtien toiminut Kurenai Deguchi.
İznik

| İznik |
| --- | --- |
 İznikin kaupunki ja İznik-järvi.
 İznik
 Koordinaatit: 40°25′44″N, 29°43′10″E 
Valtio:  Turkki
Maakunta:  Bursa
Hallinto:  
 – Pormestari:  Osman Sargın
Pinta-ala:  
 – Kokonaispinta-ala:  736,51 km²
Väkiluku (2012):  43 425
 – Väestötiheys:  59 as./km²
 
 www.iznik.bel.tr 
Infobox OKVirheellinen NIMI-arvo: 
İznik on kaupunki ja piirikunta Bursan maakunnassa Turkissa. Sen asukasluku oli vuonna 2010 noin 44 000.[lähde? ]
Maantiede

Kaupunki sijaitsee İznik-järven itärannalla hedelmällisessä järvenrantalaaksossa, jossa sitä rajaavat kukkulat pohjoisesta ja etelästä. Sen läntinen muuri nousee järvestä, joten muuri on toiminut hyvin hyökkäysten torjumiseksi järveltä päin. Kymmenmetrinen muuri ympäröi kaupunkia viiden kilometrin pituudelta, ja kaksoisvallihauta tarjoaa lisäsuojaa. Muurissa on yli sata tornia. Kaupungin ainoat sisääntuloväylät ovat kolme porttia kaikilla maanpuoleisilla sivuilla. Nykyään muuriin on avattu useita reikiä teitä varten, mutta suurin osa muurista on jäljellä, ja siksi kaupunki on suosittu matkailukohde.
Historia > Antiikki

İznikin kaupungin paikka on ollut asuttu jo esihistoriallisella ajalla. Antiikin aikaisen kaupungin perusti Antigonos I hellenistisen kauden alussa noin vuonna 316 eaa. Se sai nimen Nikaia (usein Nikea, lat. Nicaea), kun Lysimakhos nimesi sen uudelleen vaimonsa mukaan vuonna 301 eaa.
Nikaia tunnetaan ennen kaikkea siitä, että siellä pidettiin vuosina 325 ja 787 ekumeeniset kirkolliskokoukset, Nikaian ensimmäinen ja Nikaian toinen kirkolliskokous.
Historia > Myöhempi historia

Vuosina 1204–1261 Nikaia oli Nikaian keisarikunnan pääkaupunki. Turkkilaiset valloittivat sen vuonna 1331 ja se yhdistettiin Osmanien valtakuntaan.
Aiheesta muualla

Kuvia tai muita tiedostoja aiheesta İznik Wikimedia Commonsissa
İznikin kaupunkia.
Nikaian roomalaisen teatterin rauniot.
Yungas-tie

Yungas-tie San Pedron vesiputouksen kohdalla
Yungas-tie (esp. Camino de las Yungas) on tie Boliviassa. Se kulkee 70 kilometrin matkan La Pazista Yungasin alueella sijaitsevaan Coroicoon. Yungas-tietä on kutsuttu maailman vaarallisimmaksi tieksi, sillä siellä kuoli vielä 2000-luvun alussa vuosittain 200–300 ihmistä.
Yungas-tie kulkee suureksi osaksi jyrkkiä vuorenrinteitä pitkin. Pudotusta alla olevaan laaksoon voi olla 800 metriä. Tie on paikoitellen vain kolme metriä leveä, kesällä pölyinen ja sadekaudella rankkasateiden huuhtoma. Näkyvyyttä heikentää myös laaksosta nouseva jatkuva sumu.
Yungas-tien rakensivat paraguaylaiset sotavangit 1930-luvulla. Vuonna 2006 reitille avattiin turvallisempi tie, mikä vähensi Yungas-tien vaarallisimpien osuuksien käyttöä. Tie on nykyisin suosittu extreme-pyöräilykohde, jolla käy vuosittain 25 000 uskalikkoa. Tien vartta reunustavat sillä kuolleiden muistoristit.